Опсада на Ница

Опсадата на Ница се случила во 1543 година и е дел од Италијанските војни во кои Сулејман I и Франсоа I биле во сојуз против Светото Римско Царство на Карло V и Кралство Англија на чело со Хенри VIII. Во тоа време, Ница била под контрола на Карло III, војвода од Савоја, сојузник на императоротThe Ottoman Empire and the world around it Suraiya Faroqhi p.33. Оваа битка е дел од Средоземниот поход на Барбароса од 1543-1544 година.History of the Ottoman Empire and modern Turkey by Ezel Kural Shaw p.102 

 Опсада 
Во Средоземниот дел од Европа, честите војни довеле до сојузништво помеѓу Османлиското Царство и Франција, чиј главен противник биле шпанската Хабсбуршка династија. Француските сили биле предводени од страна на Франсоа Бурбонски, а Османлиските од Барбароса, кој се приклучил кон Марсеј во август 1543 годинаA New General Biographical Dictionary, Volume III by Hugh James Rose . Како основен темел на војната се гледа во веридбата на Чарлс III со Беатрис од Португалија и сојузништвото помеѓу Савоја и Хабсбуршката монархија.McCabe, p.42  По ова бил направен план како да се нападне градот Ница. Тоа се случило на 6 август 1543 годинаSubjects of the Sultan by Suraiya Faroqhi p.70The Ottoman Empire and early modern Europe by Daniel Goffman p.xxi. Османлиите имале 110 галии, а Французите околу 50.The Cambridge History of Islam, p.328

Во почетокот, француско-османлсиките сили извршиле големи напади на 15 август, за да на 22 август целосно го опкружат градот. Голем број на војници биле заробени, но и покрај тоа тие не можеле да ја заземат тврдинатаHistory of the Ottoman Turks Edward Shepherd Creasy p.286McCabe, p.41 . Голема битка околу тврдината се случила на 8 септември, каде Французите и Османлиите морале да се повлечат. По ова следувала жалбата на Барбароса околу состојбата на француските бродови и несоодветната опрема за напад на Французите.

Околу битката, најпознат мит е оној за Катерина Сегуран. Катерина е народен херој на градот Ница, денешна Франција, која одиграла значајна улога во опсадата на градот од страна на османлиските освојувачи во сојуз со Франсоа I. Во тоа време, Ница била дел од Савоја, независна од Франција. Катерина ја презела одговорноста околу одбраната на градот. Сепак, постоењето на Катерина никогаш не е докажано. Нејзиниот јуначки чин најверојатно е измислен од Жан Бадат, кој бил сведок на опсадата.

 Наводи

Категорија:Опсади во Италијанските војни
Категорија:Ница
Категорија:Исламот во Франција
Категорија:Судири во 1543 година
Категорија:Опсади на Отоманското Царство
Категорија:Битки на Отоманското Царство
Категорија:Битки во Османлиско-хабсбуршките војни
Категорија:Отоманското Царство во 16 век
Категорија:Европа во 1543 година

ca:Caterina Segurana
de:Catherine Ségurane
fr:Catherine Ségurane
lij:Catænn-a Segurann-a